ལོ་རྒྱུས་ཀྱིས་ར་སྤྲོད་བྱས་ཟིན་ཡོད་ལ་ད་ལྟ་ཡང་མུ་མཐུད་དུ་ར་སྤྲོད་བྱེད་བཞིན་ཡོད་དེ།སྤྱི་ཚོགས་རིང་ལུགས་ཁོ་ནས་ད་གཟོད་ཀྲུང་གོ་སྐྱོབ་ཐུབ་ཅིང་།ཀྲུང་གོའི་ཁྱད་ཆོད་ལྡན་པའི་སྤྱི་ཚོགས་རིང་ལུགས་རྒྱུན་འཁྱོངས་དང་འཕེལ་རྒྱས་བཏང་ན་ད་གཟོད་ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེ་དེ་མངོན་འགྱུར་ཡོང་ཐུབ།རྒྱལ་ཕྱི་ནང་གི་གནས་བབ་ལ་རྙོག་འཛིང་ཟབ་མོའི་འགྱུར་ལྡོག་འབྱུང་བཞིན་ཡོད་ན་ཡང་།རང་རྒྱལ་གྱི་འཕེལ་རྒྱས་སྔར་བཞིན་གལ་ཆེའི་འཐབ་ཇུས་ཀྱི་གོ་སྐབས་དུས་ཡུན་དུ་འཁོད་ཡོད།ང་ཚོར་འདས་པའི་དུས་ནང་བློ་ཡུལ་ལས་འདས་པའི་འཕེལ་རྒྱས་ཀྱི་ཆ་རྐྱེན་ལེགས་པོ་ཞིག་ལྡན་མོད།འོན་ཀྱང་།སྔར་བྱུང་མ་མྱོང་བའི་དཀའ་ཁག་དང་འགྲན་སློང་ཡང་མདུན་དུ་ལྷགས་ཡོད།ཀྲུང་གོ་གུང་ཁྲན་ཏང་གི་རྒྱལ་ཡོངས་འཐུས་མི་ཚོགས་ཆེན་སྐབས་བཅུ་དགུ་པས་ཁྱོན་ཡོངས་ནས་འབྱོར་འབྲིང་སྤྱི་ཚོགས་བཙུགས་པའི་རྒྱལ་ཁ་ཕུ་ཐག་ཆོད་པ་བླངས་པ་དང་།ཁྱོན་ཡོངས་ནས་སྤྱི་ཚོགས་རིང་ལུགས་ཀྱི་དེང་རབས་ཅན་གྱི་རྒྱལ་ཁབ་ཀྱི་རྒྱང་སྐྱོད་ཀྱི་ལམ་བུ་གསར་དུ་ཕྱེས་པ།ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེའི་རྔམ་བརྗིད་ལྡན་པའི་འཆར་གཞི་དངོས་སུ་ལེགས་གྲུབ་བྱུང་བ་མཚོན་པར་བྱས།འཆར་གཞི་དེ་མངོན་འགྱུར་ཡོང་བར་བྱ་རྒྱུ་ནི་རྒྱང་སྐྱོད་ཀྱི་ལམ་བུ་གསར་པ་ཞིག་རེད།ལམ་བུ་དེ་ད་དུང་ཧ་ཅང་རྒྱང་ཐག་རིང་ན་ཡང་།འོན་ཀྱང་དུས་ཚོད་ཀྱིས་མི་ལ་སྒུག་མི་སྲིད་པས་རྣམ་གཡེང་ཅུང་ཙམ་ཡང་བྱེད་མི་རུང་།ང་ཚོ་ད་ཡོད་ཀྱི་གནས་ཚུལ་ལ་ཡིད་ཚིམ་པ་དང་སྐྱིད་ལ་ཆགས་ཤིང་སྡུག་ལ་གཡོལ་བར་བྱེད་པ།སྐྱིད་ལ་རོལ་ནས་སྡུག་བརྗེད་པ་གཏན་ནས་མི་བྱེད་པར།ངེས་པར་དུ་ཐོག་མའི་བསམ་འདུན་མ་བརྗེད་པར་འགན་འཁྲི་ཡིད་ལ་བརྟན་པོ་འཆང་བ།སྙིང་སྟོབས་ཆེར་སྐྱེད་ཀྱིས་བྱས་རྗེས་འཇོག་ཐུབ་པ་བཅས་ཀྱིས་ཧུར་ཐག་ཆེན་པོས་དུས་རབས་གསར་པར་གཏོགས་པའི་འོད་སྟོང་འབར་བའི་གྲུབ་འབྲས་གསར་སྐྲུན་བྱེད་དགོས།